বাহু
মানব শারীরবিদ্যায় বাহু হলো স্কন্ধসন্ধি এবং কনুই সন্ধির মধ্যবর্তী ঊর্ধ্বাঙ্গের অংশবিশেষ। সাধারণ অর্থে হাত-সহ সম্পূর্ণ ঊর্ধ্বাঙ্গকে বাহু বলা হয়। বাহুকে তিনটি অংশে ভাগ করা হয়েছে। অংশ তিনটি হলো ঊর্ধ্ববাহু, অগ্রবাহু ও হাত। ঊর্ধ্ববাহু কাঁধ থেকে কনুই পর্যন্ত বিস্তৃত এবং অগ্রবাহু কনুই থেকে হাত পর্যন্ত প্রসারিত। শারীরতাত্ত্বিক সংজ্ঞানুসারে বক্ষ-অস্থিচক্রসহ ঊর্ধ্বাঙ্গের হাড় ও মাংশপেশির সম্পূর্ণ অংশই হলো বাহু। লাতিন শব্দ ব্র্যাকিয়াম (brachium) দ্বারা পুরো বাহু বা উর্ধ্ববাহুকে বোঝায়।